
Palenquero nyelv 


A Wikipédiából, a szabad enciklopédiából 


A palenquero vagy kolumbiai kreol spanyol (spanyc^ul: 
criollo palenquero) spanyol alapú kreol nyelv , amelyet 
Kolumbia északnyugati részén az Atlanti-óceán partján 
fekvő San Basilio de Palenque főjegyzőség területén 
mintegy háromezer fős néger lakosság beszél az egymás 
közti kommunikációban. A nyelvvel foglalkozó kutatók 
úgy vélik, hogy a palenquero eredetileg egy, a Földközi- 
tenger térségében beszélt kezdetleges afro-portugál 
keveréknyelvből származik, így talán a középkori lingua 
franca folytatása lehet - egy későbbi spanyol 
újralexikalizálódás eredményeként. 

Jellemzői 


Hangtan 

A palenquero fonetikájában megfigyelhetőek - többek 
között - olyan sajátosságok, amelyek a spanyol nyelv déli 
(andalúz típusú) változataiban is mutatkoznak: 

■ A hangsúlytalan e~i és o~u magánhangzók 
ingadozása: sp. comer ^ kumé ’enni’, sp. vestido 
^ vitilo 'ruházat’, sp. forastero ^ furatéra 
'külföldi'. 

■ Az egymás mellett álló mássalhangzók 
hasonulása: sp. arco ^ ákko 'ív', sp. Carlos ^ 
Kállo 'Károly'. 

■ A szó- és szótagvégi -s hehezetté válása vagy 
kiesése: sp. después ^ dehpwé 'után', sp. 
castellano ^ kateyáno ’kasztíliai’. 

■ Az r > / hanggá válik: sp. corazón ^ kolasó ’szív’. 

• Ad > r hanggá válik: sp. poder ^ poré 'képes’, 

sp. deber ^ rebé 'kell'. 

■ A -dr- > -gr- átalakulás: sp. cuadro ^ kwágro 'kép'. 

■ Egyik spanyol nyelvjárásban sem ismert, valószínűleg afrikai eredű jelenség bizonyos szó eleji 
mássalhangzók prenazalizálása: sp. dejar ^ ndejá 'hagyni', sp. ganar ^ nganá 'nyerni'. 


Nyelvtan 

A palenquero kreol jellege inkább morfoszintaxisában mutatkozik, mint a fonetikájában. Az alaktan a kreol 
nyelvekben általában megfigyelhető jellegzetességeket mutatja: 

■ A nyelvtani nem hiánya, bár személyek esetében előfordulnak nőket jelölő alakok: él é mu 
tretera (sp. ella es muy manosa) ’ő nagyon ügyes’. 

■ A határozott névelőt csak a spanyol hatására használják alkalmanként; a határozatlan névelő 
használata megegyezik a spanyoléval: él á sé sáli k’un plegra (sp. él sale con una pledra) ’ő 
kimegy egy kővel’. 

■ A többes szám jele a ma szócska, amelyet a főnév elé tesznek: ma gende tan pegá mi (sp. la 
gente me va a pegar) 'az emberek el fognak verni engem’. 

■ Az ige nem ragozódik, az igeidőket és az aspektust módosítószók fejezik ki: a múlt idejű 
igealakot az á vezeti be: iá semblá un mata mai (sp. yo sembré una mata de maiz) 'én 
elvetettem egy kukoricacserjét’; a jelen időt a iá vagy sé szócskák valamelyike vezeti be: 
puebio mi tá pelé lengua ané (sp. ml puebio está perdlendo su lengua) 'a népem elveszíti a 
nyelvét’; a jövő időt pedig a tan jelöli. Az egyetlen utórag, amelyet az igeragozásban 
használnak, a -ba, amely a folyamatos múltat jelzi. 

■ A személyes névmások - a valószínűleg bantu eredetű enú és ané kivételével - a spanyolból 
származnak. Alanyi és tárgyas alakjuk van, a kettő azonban az egyes szám első és harmadik, 
illetve a többes szám harmadik személy kivételével megegyezik: i/mi {< sp. yo, me, mi) 
’én/engem’; bo (< sp. vos) ’te/téged’; ele vagy él (< sp. él, port. ele) ’ő’ és ele/él vagy lo (< sp. 
lo) 'őt'; suto (< sp. nosotros) ’mi/minket’; enú vagy utere (< sp. ustedes) ’ti/titeket’; ané 'ők' és 
ané vagy lo 'őket'. 

■ A birtokos névmások az egyes szám első és második személyek kivételével megegyeznek a 
személyes névmások alanyi alakjával: m/'enyém', s/’tied’, ele 'övé', suto 'mienk', utere 
'tietek', ané 'övék'. 

A nyelv mai helyzete 


A palenquero mindig is belső csoportnyelv volt, és kétnyelvűségben élt a spanyollal 1772 óta. 
Megfigyelhető azonban, hogy az új generációk már inkább a spanyolt használják, nemcsak a külföldiekkel, 
hanem egyre inkább az egymás közötti érintkezésben is. Ennek következtében a palenquerót az eltűnés 
veszélye fenyegeti. 

Források 


Manuel Alvar: Manual de dialectología hispánica. El Espanol de América. (spanyolul) Barcelona: Gmpo 
Planéta. 1996. ISBN 9788434482180 . (el palenquero. Jósé Joaquín Montes, Instituto Caro y Cuervo, 
Kolumbia, pp. 146-151) 

■ Kreol nyelv 

■ Lingua franca 

■ Chabacano nyelv 

